section_heading: Regionalističke i regionalne stranke
paragraph_text: Regionalističke stranke su one političke stranke koje zagovaraju autonomiju regije iz koje oni dolaze, dok regionalne stranke su političke stranke čije je članstvo, politički program i politička moć koncentrirana na jednu manju zemljopisnu regiju neke države. Sve regionalističke stranke su i regionalne stranke, dok je samo dio regionalnih stranki regionalistički usmjeren. Mnoge regionalne stranke i regionalističke stranke zbog svog uskog opsega nemaju dovoljno političke snage niti glasova da bi mogli imati utjecaja pa unutar parlamenta neke države obično stvaraju koalicije s manjinskim vladama ili traže koalicijskog partnera da bi došli do izražaja.